Enhavo
Indekso 🔎︎

# Ŝanĝi paĝan fonon

LibreOffice uzas paĝajn stilojn por specifi la fonon de la paĝoj en dokumento. Ekzemple, por ŝanĝi la paĝan fonon de unu aŭ pluraj paĝoj en dokumento al akvomarko, necesas krei paĝan stilon kiu uzas la akvomarkan fonon, kaj apliki la paĝan stilon al la paĝoj.

## Por ŝanĝi la paĝan fonon

1. Elektu je Vido - Stiloj

2. Alklaku la bildsimbolon Paĝaj stiloj.

3. En la listo de paĝaj stiloj, dekstre alklaku eron, kaj elektu je Nova.

4. En la langeto Organizilo, tajpu nomon por la paĝa stilo en la kadro Nomo.

5. En la kadro Sekva stilo, elektu la paĝan stilon aplikotan al la sekva paĝo.

- Por nur apliki la novan paĝan stilon al unu paĝo, elektu je "Apriora".

- Por apliki la novan paĝan stilon al ĉiuj sekvaj paĝoj, elektu la nomon de la nova paĝa stilo.

6. Alklaku la langeton Areo.

7. En la lista kadro, ĉe la supro, elektu aŭ solidan koloron aŭ bildon. Tiam elektu agordojn el la langeto.

8. Alklaku je Akcepti.

## Por ŝanĝi la paĝan fonon de ĉiuj paĝoj en dokumento

Antaŭ ol vi komencas, certigu vin ke vi kreis paĝan stilon kiu uzas paĝan fonon. Rigardu al Por ŝanĝi la paĝan fonon por detaloj.

1. Elektu je Vido - Stiloj

2. Alklaku la bildsimbolon Paĝaj stiloj.

3. Duoble alklaku la paĝan stilon kiu uzas la deziratan paĝan fonon.

## Por uzi diversajn paĝajn fonojn en la sama dokumento

Antaŭ ol vi komencas, certigu vin ke vi kreis paĝan stilon kiu uzas paĝan fonon. Rigardu al Por ŝanĝi la paĝan fonon por detaloj.

1. Alklaku antaŭ la unua signo de la alineo kie ŝanĝi la paĝan fonon.

2. Elektu menuerojn Enmeti - Mana salto.

3. Elektu je Paĝa salto.

4. En la kadro Stilo , elektu paĝan stilon kiu uzas la paĝan fonon.

- Por ŝanĝi la fonon de nur la aktuala paĝo, elektu paĝan stilon en kiu la agordo Sekva stilo egalas al "Apriora".

- Por ŝanĝi la fonon de la aktuala kaj sekvaj paĝoj, elektu paĝan stilon en kiu la agordo Sekva stilo egalas al la nomo de la paĝa stilo.

  Por ŝanĝi la paĝan fonon poste en la dokumento, ripetu paŝojn 1 ĝis 3.

5. Alklaku je Akcepti.

## Paĝa akvomarko

Enigu akvomarkan tekston en la aktualan paĝstilan fonon.

Rilataj temoj

Pri paĝokapoj kaj paĝopiedoj

Krei paĝan stilon bazitan sur la aktuala paĝo.

Enmeti ĉapitran nomon kaj numeron en paĝokapon aŭ paĝopiedon.

Formati paĝokapojn aŭ paĝopiedojn